**Suplement i Certifikatës për kualifikimin profesional,**

**TEKSTIL-KONFEKSIONE, Niveli IV në KSHK, referuar Nivelit IV të KEK**

**Individi është i aftë:**

* Tё hartojë një plan-biznesi që lidhet me veprimtaritё profesionale të drejtimit “Tekstil-konfeksione”.
* Tё kryejё llogaritje ekonomike qё lidhen me veprimtaritё profesionale të drejtimit “Tekstil-konfeksione”.
* Të kryejë menaxhimin e burimeve njerëzore, materiale dhe financiare gjatë veprimtarive profesionale të drejtimit “Tekstil-konfeksione”.
* Të interpretojë, plotësojë dhe përgatisë dokumentacion qё lidhen me veprimtaritё

profesionale të drejtimit “Tekstil-konfeksione”.

* Të zbatojë bazën ligjore që i referohet veprimtarive profesionale të drejtimit “Tekstil-konfeksione”.
* Të zbatojë standardet teknike të profesionit përkatës.
* Të zbatojë parimet e etikës gjatë ushtrimit të veprimtarive profesionale të drejtimit

“Tekstil-konfeksione”.

* Të identifikojë tendencat e modës gjatë periudhave kohore të shkuara
* Të analizojë periudhat historike që kanë influencuar historinë e modës
* Të vizatojë format bazë të veshjeve
* Të krijojë forma të reja të veshjeve
* Të analizojë elementët dhe procedurat bazë për krijimin, realizimin dhe prezantimin e

një koleksioni

* Të ndërtojë një skemë të programimit të përgjithshëm për krijimin, realizimin dhe

prezantimin e një koleksioni

* Të krijojë një strategji të marketingut të modës
* Të mbledhë informacion paraprak mbi ngjyrat dhe tendencën e modës

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Tekstil-konfeksione” niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj të këtij niveli, si teknik/menaxher i mesëm në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në ndërmarrje të ndryshme që ushtrojnë aktivitet në drejtimin e tekstil – konfeksioneve. Gjithashtu, individi mund të vetëpunësohet në kuadrin e një biznesi mikro, të vogël apo të mesëm në fushën e tekstileve dhe konfeksioneve ose artizanatit.

Me përfundimin e këtij niveli, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).